เพิ่มความยืดหยุ่นของหลังด้วยโยคะ ยืดหลังเพื่อเพิ่มความยืดหยุ่น พยายามยืดแบบแยกขา
ขณะนอนคว่ำ งอเข่าเพื่อให้เท้าชี้ขึ้นเพดาน เหยียดแขนไปข้างหลังเพื่อจับข้อเท้า ยกแขนและเท้าขึ้นเพื่อยืดไหล่และหน้าท้อง  ทำท่าค้างไว้ 20-30 วินาที จากนั้นออกจากท่าคันศรขณะหายใจออก คุณอาจจะทำท่านี้หลายๆ ครั้งเพื่อผลลัพธ์ที่ดีขึ้น พอร่างกายของคุณปรับไปถึงการยืดในระดับนี้แล้ว ระดับที่สูงกว่านี้จะเป็นการยกแขนสูงขึ้นและจับปลายนิ้วเท้า ซึ่งจะดึงให้ขาของคุณยืดสูงไปที่เพดานมากขึ้นและยืดกล้ามเนื้อทุกส่วนที่ใช้มากขึ้นด้วย ทำท่าคลานเข่า วางฝ่ามือลงบนพื้นและกางขาออกกว้างเท่าสะโพก ขณะหายใจเข้าให้เงยคอขึ้นบนเพดานและดันสะดือลงไปทางพื้น ค้างท่านี้ขณะหายใจเข้าออกหลายๆ ครั้ง จากนั้นขณะหายใจออกให้ก้มหัวลงและกดคางไว้ที่หน้าอกขณะโค้งหลังชี้ไปที่เพดาน ค้างท่านี้ไว้ขณะหายใจเข้าออกหลายๆ ครั้ง เพื่อยืดหลังให้มากขึ้น ค่อยๆ สอดแขนทั้งสองไปทางด้านหน้าบนเสื่อขณะโค้งหลังจนแขนและหน้าอกแตะพื้น นอนคว่ำโดยงอศอกและให้มืออยู่ด้านข้าง ค่อยๆ ยืดแขนขึ้นขณะหายใจเข้า ยกลำตัวท่อนบนและเงยศีรษะชี้ขึ้นเพดานไปทางด้านหลังโดยที่กระดูกเชิงกรานยังคงแนบสนิทกับพื้น  ตึงกล้ามเนื้อขาและให้เกร็งกล้ามเนื้อโคนขา ค้างท่านี้ไว้อย่างน้อย 40 วินาทีและปล่อยให้กล้ามเนื้อยืดขณะทำท่านี้ พอคุณทำท่านี้ได้แบบสบายๆ แล้ว ลองงอเข่าเอาขาชี้ขึ้นฟ้าและเงยหัวไปแตะนิ้วเท้า คุกเข่าลงบนพื้นโดยให้นิ้วโป้งแตะพื้นและส้นเท้าชี้ออกด้านข้าง ค่อยๆ ก้าวแขนมาข้างหน้าบนพื้นและให้กระดูกก้นกบแนบสนิทกับพื้นเหนือเท้า พอยืดแขนไปข้างหน้าจนสุดแขนแล้ว ให้ก้มหน้าผากลงไปที่พื้น ค้างท่านี้ไว้ 1-2 นาทีขณะหายใจเข้าออก การหายใจเข้าจะยิ่งช่วยยืดและมีประโยชน์ต่อกล้ามเนื้อหลังเป็นอย่างมาก ขณะคุกเข่าโดยกางขาและไหล่ตามความกว้างของสะโพก ให้ดันสะโพกไปด้านหน้าและโน้มไปด้านหลังจนรู้สึกได้ถึงการยืด ซึ่งคุณจะใช้มือช่วยหรือไม่ก็ได้ เหยียดแขนไปด้านหลังลงไปด้านล่างเพื่อวางฝ่ามือลงบนส้นเท้าที่หงายขึ้นอยู่  แนบศอกชิดกันด้านหลังและยกกระดูกหน้าอกชี้ไปที่เพดาน ท่านี้จะช่วยเปิดหน้าอกให้กว้างขึ้นและค่อยๆ ยืดหลังได้เป็นอย่างดี ถ้าคุณไม่สามารถโน้มไปด้านหลังจนแตะส้นเท้าได้ ใช้ลูกบอลออกกำลังกาย บล็อก หรืออุปกรณ์อื่นๆ ช่วยยืดหลัง นั่งบนพื้นเหยียดขาตรงไปข้างหน้า เริ่มจากการชูมือขึ้นไปที่เพดานก่อน จากนั้นค่อยๆ เอื้อมมือไปข้างหน้าไปหานิ้วเท้า ท่านี้จะช่วยยืดเอ็นร้อยหวาย กล้ามเนื้อขา และหลังท่อนล่าง  เป้าหมายจริงๆ ไม่ใช่การจับนิ้วเท้าให้ได้ แต่เป็นการเหยียดและยืดหลังต่างหาก ความผิดพลาดในเรื่องของท่ามักจะเกิดขึ้นเพราะเน้นเท้ามากกว่าหลัง ท่านี้เป็นการออกกำลังกายส่วนหลัง ไม่ใช่เกมที่วัดว่าใครจะจับเท้าได้ ใช้อุปกรณ์เพื่อให้ทำท่านี้ได้อย่างถูกต้อง ยางยืดออกกำลังกาย ผ้าขนหนูม้วน และเข็มขัดสามารถนำมาใช้รัดรอบเท้าเพื่อปรับท่าได้ หรือคุณจะเปลี่ยนเป็นท่าเหยียดแขนแตะปลายเท้าโดยเปลี่ยนเป็นท่ายืนก็ได้ ขณะยืนตัวตรง ให้ก้มเอวลงไปที่พื้น ก้มตัวไปข้างหน้าให้มากพอที่จะรู้สึกถึงแรงยืดสบายๆ ที่หลังและขา นั่งลงบนพื้นงอเข่าแล้วพับเพียบไปทางซ้าย เอามือซ้ายจับขอเท้าไว้และยกแขนขวาขึ้น ขณะหายใจเข้าให้ยืดแขนขวาเหนือศีรษะไปทางเพดาน หายใจออกแล้วรู้สึกถึงแรงยืดบริเวณลำตัวและกล้ามเนื้อหลัง  ค้างท่าไว้ 20-30 วินาที จากนั้นทำท่านี้ซ้ำหลายๆ ครั้ง คุณต้องเปลี่ยนข้างด้วย นั่งพับเพียบไปทางขวาและยกแขนซ้ายขึ้นเหนือศีรษะ นอนหงายโดยให้เข่าและแขนกางออกความกว้างเท่าขนาดไหล่และยกสะโพกขึ้นไปที่เพดาน งอเข่าและวางฝ่าเท้าลงบนพื้น วางมือลงบนพื้นแนวเดียวกับศีรษะแล้วใช้แขนกับขายกลำตัวขึ้นให้ได้มากที่สุดเท่าที่คุณจะยกได้แบบสบายๆ ค้างท่านี้ไว้หลายๆ นาทีขณะหายใจเข้าออก คุณสามารถใช้อุปกรณ์ช่วย เช่น บล็อกโยคะ ได้ตามต้องการ วางบล็อกโยคะไว้ใต้ก้นเพื่อช่วยเสริมลำตัวของคุณในท่านี้ แต่การทำเช่นนี้ก็จะทำลายหรือลดการเสริมความแข็งแรงของหลังที่เป็นประโยชน์ของท่านี้ด้วยเช่นกัน ย่อเข่าซ้ายแล้วเหยียดขาขวาไปข้างหน้าเหมือนคุณกำลังทำท่าแยกขาแบบโกงๆ อยู่ เอามือทั้งสองข้างจับเท้าขวาไว้แล้วพยายามให้เข่าแตะหน้าผาก ค้างท่านี้ไว้อย่างน้อย 15 วินาที  ชูแขนซ้ายขึ้นเหนือลำตัวแล้วพยายามจับเท้าขวาให้ได้ ค้างท่านี้ไว้ จากนั้นเอี้ยวตัวไปทางขวาให้ได้มากที่สุดแล้วค้างไว้อีกครั้ง กล้ามเนื้อทั้งหมดทำงานร่วมกันพร้อมๆ กัน เพราะฉะนั้นการยืดกล้ามเนื้อส่วนอื่น (เช่น กล้ามเนื้อขาและกล้ามเนื้อแกนกลางลำตัว) จึงช่วยเพิ่มความยืดหยุ่นของหลังได้ การมีกล้ามเนื้อแกนกลางลำตัวที่แข็งแรงจะช่วยเพิ่มความยืดหยุ่นของหลังได้ ทำให้คุณทำท่าต่างๆ ได้มากขึ้นและยืดตัวในท่าต่างๆ ได้มากขึ้นด้วย อยู่ในท่าย่อขาให้เชิงกรานลงไปทางพื้น ถ้าคุณรู้สึกถึงแรงกดดันหรือปวด ให้ลดระดับการย่อขาลง นั่งลงในท่าย่อเข่าแล้วเหยียดขาหน้าออกไป พยายามให้หน้าผากแตะเข่าขาหน้า ซึ่งน่าจะทำให้คุณรู้สึกถึงแรงเหยียดได้ตรงเอ็นร้อยหวาย จากท่านี้ลองค่อยๆ ก้มลงไปแยกขา ก้มลงเหยียดขาให้ได้มากที่สุดโดยที่ไม่ทำให้ตัวเองบาดเจ็บและค้างท่านี้ไว้ 30 วินาที จำไว้ว่ากล้ามเนื้อทุกส่วนทำหน้าที่ร่วมกันเพื่อสร้างร่างกายที่แข็งแรงขึ้นมา 1 ร่าง เพราะฉะนั้นหลังที่ยืดหยุ่นและแข็งแรงจึงต้องอาศัยกล้ามเนื้อที่ยืดหยุ่นและแข็งแรงในส่วนอื่นของร่างกายด้วย ถึงคุณจะไม่สามารถก้มลงไปแยกขาหรือแตะนิ้วเท้าได้อย่างสมบูรณ์แบบก็ไม่เป็นไร เพราะยิ่งคุณฝึกและพยายามยืดเส้นให้ได้มากเท่าไหร่ คุณจะยิ่งยืดหยุ่นมากเท่านั้น  อย่าพยายามบังคับตัวเองมากเกินไปเพื่อยืดให้ถึงระดับที่คุณไม่สามารถทำได้เพราะคุณอาจจะบาดเจ็บได้
ทำท่าคันศร. ทำท่าแมว. ทำท่างู. ยืดตัวในท่าหงส์. ยืดตัวในท่าอูฐถ้าคุณยังไม่ปวดหลัง. ยืดหลังตรงขณะทำท่านั่งแตะปลายเท้า. โน้มตัวยืดท่านางเงือก. เพิ่มความแข็งแรงให้หลังด้วยท่าสะพาน. ลองเหยียดแยกขาในท่ายืน. ก้มลงมาแยกขาที่พื้น. ปรับระดับการยืดให้เหมาะกับความต้องการเฉพาะของคุณ.
https://www.wikihow.com/Get-a-More-Flexible-Back https://www.wikihow.com/Get-a-More-Flexible-Back https://www.wikihow.com/Get-a-More-Flexible-Back
Improving Back Flexibility Through Yoga Stretching Your Back For Greater Flexibility Working On Split Stretches